ועדת העבודה, הרווחה והבריאות, כנסת 17, פרוטוקול מספר 497, 2008-07-15 08:15

יצחק גלנטי: שלום, אני פותח את ישיבת הוועדה.

יצחק הרצוג: אני מודה לכולכם על שיתוף הפעולה.

וילמה מאור: אדוני היו"ר, תודיע לפרוטוקול שחה"כ דב חנין חזר בו מבקשתו לדיון חדש.

יצחק גלנטי: אכן חה"כ דב חנין הגיש בקשה לרביזיה, וחזר בו.

יצחק גלנטי: לכן, אנחנו לא נקיים דיון על רביזיה שלא קיימת.

יצחק הרצוג: אני אבקש ממנכ"ל המשרד להציג את תיקון טעות הסופר שנפלה בחוק שעבר בשבוע שעבר.

נחום איצ'קוביץ: לפני שבוע נפלה טעות סופר בטבלה שציינה את הפרטים.

נחום איצ'קוביץ: במהלך הימים תוקנה הטעות, ולכן היא הובאה לכאן.

נחום איצ'קוביץ: אני מציע שרועי שניסח זאת עם ערן יסביר זאת.

רועי קרת: המנגנון החדש הוא כזה שיש קצבה שלמה, ויש מנגנון של הפחתה רציף.

רועי קרת: כל שקל בהכנסה מוריד כמה אגורות מהקצבה.

רועי קרת: המנגנון של ההפחתה מעוגן בלוח ח' לחוק, שבו יש את השיעורים של ההפחתה.

רועי קרת: את השיעורים האלה אנחנו עכשיו משנים.

רועי קרת: התיקונים באים לידי ביטוי בעמ' 7 בלוח ח1.

רועי קרת: השיעורים של המדרגות בטור א' השתנו.

רועי קרת: מה שהיה קודם 48 עלה ל-68, מה שהיה קודם 60 עלה ל-93.

רועי קרת: נוסף על כך, הוסבר בפעם הקודמת שיש נקודת כיתום.

רועי קרת: מי שעובר מקצבת נכות לקצבת עידוד יציאה לעבודה, הקצבה שלו נחתכת באיזושהי נקודה.

רועי קרת: יש כמה רמות כיתום לפי הרכב משפחתי.

רועי קרת: שתי הרמות הגבוהות של 800 ו-900 שקלים אוחדו לרמה אחת שנקודת כיתום לגביה היא 1,150 שקלים, והיא מבוטאת לא בשקלים אלא בשיעור מהסכום הבסיסי שזה הבלוק שלפיו אנחנו עובדים.

ג'ודי וסרמן: זו הרעה.

נחום איצ'קוביץ: זו לא הרעה אלא הטבה, כי קבוצת האמצע קיבלה פרוסה הרבה יותר גדולה.

רועי קרת: זה מופיע בעמ' 6 בסעיף קטן (ד).

רועי קרת: במקום שתי נקודות כיתום של 800 ו-900 שקלים, יש נקודת כיתום אחת של 15.5% מהסכום הבסיסי שהם כ-1,150 שקלים.

יצחק הרצוג: אנחנו מבקשים לאשר את זה.

רועי קרת: טעות סופר נוספת שהתגלתה הבוקר היא בעמ' 4 בפסקה 4.

רועי קרת: אנחנו מחקנו את המילה "חודשית", שצריכה להופיע בפסקה הזו.

רועי קרת: מדובר בתיקון נוסח, ואני מבקש להסמיך את היועצת המשפטית של הוועדה להוסיף את המילה "חודשית" איפה שצריך.

יצחק גלנטי: היא קיימת.

רועי קרת: כתוב: "במקום הסיפא החל במילה חודשית.

רועי קרת: .".

רועי קרת: זה אומר שהמילה "חודשית" נעלמת.

יצחק הרצוג: אנחנו נסמיך את היועצת המשפטית לתקן זאת.

ג'ודי וסרמן: אדוני, מאחר ומדובר בחוק מורכב אני מבקשת לקרוא את הפסקאות בהן יש תיקונים.

ג'ודי וסרמן: התיקון הראשון הוא בעמ' 4.

רועי קרת: במקום המילה "חודשית" צריך להיות כתוב: במקום הסיפא החל במילים "שלא לפי".

ג'ודי וסרמן: התיקון הבא הוא בעמ' 5.

רועי קרת: זה תיקון לנוסח, והוא מבטא את הכוונה שתוארה פה.

רועי קרת: מדובר בסעיף של שמירת הטבות הנלוות.

רועי קרת: קודם הוסבר שמי שעובר לקצבת עידוד יהיה זכאי להטבות נלוות באופן יחסי.

רועי קרת: היה כתוב שהיחס הוא בין הקצבה שהוא מקבל לבין 100, שזה שריד של נוסח ישן לפני ההסכמות של החודש האחרון.

רועי קרת: הנוסח הזה כבר לא מסכים.

רועי קרת: כדי לבטא את מה שרצינו לומר, במקום המילים "לבין 100" כתוב עכשיו "לבין קצבה חודשית מלאה בצירוף תוספת ליקויים החלה לגביו".

רועי קרת: זו הדרך הנכונה להגיד, שההטבה שהוא יקבל היא הטבה יחסית בהתאם ליחס שבין הקצבה שלו לבין השלם.

ג'ודי וסרמן: התיקון הבא הוא בעמ' 6.

ג'ודי וסרמן: אנחנו נקרא זאת.

ליטל שוורץ: (ד) על אף האמור בסעיף קטן (ג), קצבה לפי סימן זה בסכום או בשיעור הנמוכים מהסכום או מהשיעור המפורטים להלן, לפי העניין, לא תשולם: לגבי מבוטח בעל ותק שיש לו בן זוג ושני ילדים אשר משתלמת בעדם תוספת תלויים לפי סעיף 200(ג) ו-(ד) 15.5% מהסכום הבסיסי.

ליטל שוורץ: לגבי מבוטח בעל ותק אחר - 200 שקלים חדשים.

ליטל שוורץ: (ה) הסכום האמור בסעיף קטן (ד)(2) יעודכן במועדים ובשיעורי העדכון של הסכום הבסיסי.

ג'ודי וסרמן: רועי, האם זה לא צריך להיות (ד)(1)?

רועי קרת: לא.

רועי קרת: זה סעיף (ד)(2).

רועי קרת: לסעיף (ד)(1) יש מנגנון עדכון אוטומטי כי הוא צמוד לסכום הבסיסי.

ליטל שוורץ: (ו) הוראות סעיף 201(ב) יחולו על גמלה לפי סעיף זה.

ליטל שוורץ: נותרה יתרה לניכוי לאחר שבוצע ניכוי כאמור בסעיף קטן (ג), מהקצבה המשתלמת בעד מבוטח לפי סעיף זה, תנוכה היתרה מתוספת התלויים.

ליטל שוורץ: לוח ח1 (סעיפים 202 ו-222 ג) שיעורי ניכוי מקצבה חודשית מלאה.

ליטל שוורץ: חלקי הכנסה שיעור הניכוי מהקצבה, באחוזים חלק ההכנסה שעד 21% מהשכר הממוצע 0 חלק ההכנסה שמעל 21% ועד 25% מהשכר הממוצע 10 חלק ההכנסה שמעל 25% ועד 68% מהשכר הממוצע 30 חלק ההכנסה שמעל 68% ועד 93% מהשכר הממוצע 40 חלק ההכנסה שמעל 93% 60

רועי קרת: בעמ' 10 בסעיף קטן (ח) יש תיקון נוסף.

רועי קרת: נוספה בשורה השנייה המילה "לראשונה".

רועי קרת: זה מבטא את הסיכום.

ג'ודי וסרמן: מה המשמעות?

רועי קרת: אמרנו שמי שנכנס בשנת הערכות עם הכנסה של 21% או יותר, יש לגביו מנגנון קיזוז.

רועי קרת: זה יחול על מי שנכנס לראשונה ולא לפול הקיים.

רועי קרת: היום לבעלי הכנסה של 21% אין ניכוי.

ג'ודי וסרמן: כלומר, הוא מעולם לא קיבל?

רועי קרת: לפני כניסתו לתקופת ההערכות לא היתה לו הכנסה של 21%.

רועי קרת: היתה לו לראשונה הכנסה של 21% ויותר אחרי 1 בספטמבר.

ג'ודי וסרמן: כלומר, פעם ראשונה מעולם שהיתה לו הכנסה, או פעם ראשונה בתכוף לפני?

רועי קרת: בתכוף לפני.

ג'ודי וסרמן: אז צריך להוסיף את המילים "בתכוף לפני".

יצחק גלנטי: האם יש הסתייגות?

יצחק גלנטי: אני רואה שלא.

יצחק גלנטי: לכן, אנחנו עוברים להצבעה.

יצחק גלנטי: מי בעד הצעת החוק עם התיקונים?

יצחק גלנטי: ה צ ב ע ה בעד – 1 נגד – אין נמנעים – אין ההצעה התקבלה תודה רבה, הישיבה נעולה.